stanford-oval/wikipedia huggingface dataset:
לאו שה

| --- | --- |
אין תמונה חופשית
 לידה:  3 בפברואר 1899 בייג'ינג, שושלת צ'ינג 
 התאבד:  24 באוגוסט 1966 (בגיל 67) בייג'ינג, הרפובליקה העממית של סין 
 מדינה:  הרפובליקה העממית של סין 
 מקום קבורה:  Babaoshan Revolutionary Cemetery 
 שם עט:  Lao She 
 מקום לימודים:  האוניברסיטה הנורמלית של בייג'ינג, בפסקה זו רשומה אחת נוספת שטרם תורגמה 
 שפות היצירה:  מנדרינית תקנית, אנגלית, סינית 
 תקופת הפעילות:  מ-1919 
 בן או בת זוג:  חוּ שְׂיֵה-צִ'ינְג 
 צאצאים:  Shu Yi, Shu Yu 
 
זהו שם סיני; שם המשפחה הוא .
לָאוֹ שֶׁה (בסינית: 老舍;‏ 3 בפברואר 1899 – 24 באוגוסט 1966) היה סופר סיני ממוצא מנצ'ורי.
מהלך חייו

לאו שה נולד ולמד בבייג'ינג, בירת סין. בין השנים 1924–1929 חי בלונדון ולימד שם סינית.
בקיץ 1929 עבר לסינגפור ולימד שם בבית הספר הסיני הגבוה. בשנת 1949 שב לסין והיה לסגן נשיא איגוד הסופרים הסיני.
מהלך חייו > מהפכת התרבות

בניגוד לסופר סיני אחר, שן צונג-ון, שהפסיק לעסוק בספרות על כל גווניה עם ראשית מהפכת התרבות, התמיד לאו שה בשליחותו הספרותית.
במהלכה של מהפכת התרבות הותקף לאו שה בידי המשמרות האדומים שראו בו מתנגד למהפכה. הוא הובל ברחובות והוכה בפומבי.
ב-23 באוגוסט 1966 הגיעו קבוצות של משמרות אדומים בגיל העשרה, רבות מהם בנות, לחצר אגודת הסופרים של בייג'ינג. הם הצליפו בחגורותיהם בעלות אבזם הנחושת הכבד בכמה מהסופרים המפורסמים ביותר בסין, שעל צוואריהם נתלו בחוטי ברזל שלטי עץ מעליבים. אחד הסופרים היה לאו שה, שעד אז הילל אותו המשטר וכינה אותו "אמן העם". לאחר מכן הוסעו הקורבנות אל מקדש עתיק שבו שכנה הספרייה החשובה ביותר של בייג'ינג, שם אולצו הקורבנות לכרוע מול מדורה, תוך שהם מוכים בבעיטות, אגרופים, מקלות וחגורות.
על פי הרישומים הרשמיים, בעקבות ההשפלה הפיזית והנפשית, הוא התאבד למחרת בטביעה באגם טאיפינג שבבייג'ינג, אך ישנם גם טיעונים לנסיבות אחרות.
קרוביו הואשמו במעורבות בפשעיו, אך המשיכו להציל את כתביו על ידי החבאתם בערימות פחם ובארובה, ותוך שהם מעבירים אותם מבית לבית.
מהלך חייו > טיהור שמו לאחר מותו

בשנת 1976 חזרו כתביו להתפרסם, ובשנת 1979 טוהר שמו על ידי המפלגה הקומוניסטית. כמה מיצירותיו אף עובדו לסרטים.
החל משנת 2000 מוענק פרס על שמו מטעם "הקרן לספרות על שם לאו שה".
לאו שה היה נשוי לציירת חוּ שְׂיֵה-צִ'ינְג, והיו להם שלוש בנות ובן.
יצירותיו

לאו שה כתב מחזות, רומנים, סיפורים קצרים וגם שירה.
הספר הידוע ביותר של לאו שה הוא "ריקשה" שתורגם לעברית מסינית על ידי אמירה כץ והופיע בשנת 1985 בהוצאת כתר.
יצירותיו > רשימה חלקית של יצירותיו

1926 老張的哲學 "הפילוסופיה של ג'אנג הזקן"
1932 離婚 "גירושין"
猫城记 – "רשומות עיר החתול" (או "ארץ החתולים"), רומן מדע בדיוני שנכתב בזמן הכיבוש היפני.
1945 四世同堂 "ארבעה דורות תחת גג אחד"
1956 茶館 "בית התה", מחזה תיאטרון
הערות שוליים

↑  ג'ונג צ'אנג וג'ון האלידיי, מאו: הסיפור הבלתי נודע, עמ' 634.
| --- | --- |
בקרת זהויות :  NLI: 987007264247705171  PLWABN: 9810582513305606  BIBSYS: 90337555  BNE: XX1337649  BnF: cb11911020x (data)  CANTIC: a10816914  CiNii: DA0033927X  GND: 118569643  ICCU: CFIV054471  ISNI: 0000 0001 2133 3902  LCCN: n79090252  LNB: 000101581  NDL: 00316006  NKC: kup19950000055608  NLA: 36732293  NLK: KAC200006891  NSK: 000177111  NTA: 140133615  RERO: 02-A000102568  SELIBR: 69945  SNAC: w6g1739f  SUDOC: 026965321  Trove: 1440075  VIAF: 54150107   WorldCat (עם VIAF): 54150107 
ערך זה הוא קצרמרבנושא סופרים. אתם מוזמנים לתרום לוויקיפדיה ו.
לאון פאסי

לאון (אריה) פאסי (ביוונית: Λέων Πασύ;‏ 1906 – 14 במאי 1964) היה אצן יהודי יליד יוון, אלוף יוון ואלוף ארץ ישראל בריצות הבינוניות, אלוף המשחקים הבלקניים (1932) בריצת 800 מטר ובעל שתי מדליות ארד מהמכביות, בריצת 400 מטר (הראשונה 1932) ובריצת 800 מטר (השנייה 1935).
ביוגרפיה

פאסי נולד וגדל בקוואלה. היו לו שלושה אחים אתלטים, יצחק, ג'ק ואלברט.
באליפות יוון שנערכה בשנת 1927 זכה במדליית כסף בריצת 1500 מטר.
באליפות הפאנהלני שנערכה בשנת 1928 זכה ב-3 מדליות, 2 זהב ו-1 כסף. מדליות זהב בריצת 1500 מטר ובריצת 800 מטר. מדליית כסף בריצת 400 מטר.
באליפות הפאנהלני שנערכה בשנת 1931 זכה בשתי מדליות זהב, בריצת 1500 מטר ובריצת 800 מטר.
במשחקים הבלקניים שנערכו באתונה, יוון בשנת 1932 זכה פאסי במדליית זהב בריצת 800 מטר בתוצאה של 2:02.6 דקות. בתחרויות האתלטיקה של המכביה הראשונה שנערכו באפריל אותה שנה הוא זכה במדליית ארד בריצת 400 מטר, אחרי פריץ דויטשר מאוסטריה (52.9 שניות) וגס היימן מארצות הברית.
במשחקים הבלקניים שנערכו בזאגרב, קרואטיה בשנת 1934 זכה פאסי בשתי מדליות, כסף וארד. מדליית כסף בריצת 400 מטר ומדליית ארד בריצת 800 מטר.
לאון פאסי זכה בגביע תסאליה בתחרויות שנערכו בסלוניקי בפברואר 1935 בתחרויות האתלטיקה של המכביה השנייה שנערכו באפריל אותה שנה הוא זכה במדליית ארד בריצת 800 מטר בתוצאה של 2:05.8 דקות, אחרי אברהם רוזנקרנץ מארצות הברית (2:02.4 דקות) ופרנץ אורגלר מגרמניה (2:04.8 דקות) וסיים במקום רביעי בריצת 1500 מטר. באליפות האתלטיקה הראשונה של ארץ ישראל, שנערכה באצטדיון ימק"א ירושלים, בנובמבר אותה שנה הוא זכה במקום הראשון בארבעה מקצועות, ריצת 400 מטר (53.2 שניות), ריצת 800 מטר (2:09.9 דקות), ריצת 1500 מטר (4:45 דקות) וריצת שליחים 4x400 מטר.
באליפות מכבי שנערכה בירושלים באפריל 1936 זכה בריצת 800 מטר בשיא ארץ ישראל חדש של 2:02 דקות, לפני פלקסמן.}
במהלך מלחמת העולם השנייה נפל פאסי בשבי הגרמני.
חיים אישיים

פאסי נישא ב-1935 לרבקה אמרה והם עברו להתגורר בקביעות בתל אביב. לזוג נולדו 3 ילדים. רבקה עבדה כמורה. במלחמת העולם השנייה איבד את כל בני משפחתו שנישארו בייוון לאחר שנירצחו במחנות הריכוז וההשמדה באירופה. פאסי נפטר במאי 1964 ונקבר בבית העלמין הדרום.
הערות שוליים

↑  אלופי המשחקים הבלקניים, באתר gbrathletics (באנגלית)
↑  מתוצאות ההתחרויות, דואר היום, 1 באפריל 1932
↑  אברהם ריבלין, המכביה העבריה הראשונה - עם סיום המכביה, דואר היום, 3 באפריל 1932
↑  ספורט בתפוצות, דואר היום, 13 בדצמבר 1934
↑  בתפוצות - בסימן "המכביה", דואר היום, 1 במרץ 1935
↑  התחרויות ב"המכביה", דבר, 5 באפריל 1935
↑  אלישע שוחט, 75 שנים לרבַּנָאות הראשונה באתלטיקה - חלק שני, באתר sportweb, ‏18 באוקטובר 2011
↑  האלופות הארצית של "המכבי", באתר הארץ 17 באפריל 1936
↑  לאון פאסי באתר GRAVEZ
גראנד צ'ס טור 2023

גראנד צ'ס טור (באנגלית: Grand Chess Tour, GCT) הוא סבב של תחרות על בשחמט שבסופו מוכרז מנצח על בסיס כלל התחרויות של השנה. בשנת 2023 הסבב כולל חמש תחרויות.
התחרות הראשונה

התחרות הראשונה בשנת 2023 התקיימה בבוקרשט בין ה-6 ל-16 במאי. בתחרות משתתפים דינג לירן אלוף העולם בשחמט, יאן נפומניאשצ'י, עלי רזא פירוזג'א, אניש גירי, פביאנו קרואנה, וסלי סו, ריכרד רפורט, מקסים ושייה-לגראב, יאן-קשישטוף דודה ובוגדן-דניאל דְיאק.
התחרות הייתה בקצב קלסי, 90 דקות לכל שחקן ל-60 המסעים הראשונים ללא תוספת זמן ו-30 דקות בתוספת 30 שניות לכל מסע מהמסע ה-60 ועד לתום המשחק.
תוצאות התחרות הפתיעו שכן אלוף העולם הטרי סיים במקום השמיני, והמתמודד מולו סיים במקום התשיעי והלפני אחרון, כשרק המדורג האחרון בתחרות נמצא חצי נקודה מתחתיו.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | פביאנו קרואנה | g | USA | 2764 | * | ½ | ½ | ½ | ½ | ½ | 1 | ½ | 1 | ½ | ½5 | 2836 |
| 2 | וסלי סו | g | USA | 2760 | ½ | * | ½ | ½ | 1 | ½ | ½ | ½ | ½ | ½ | 5 | 2799 |
| 3 | ריכרד רפורט | g | ROU | 2745 | ½ | ½ | * | ½ | ½ | 1 | ½ | ½ | ½ | ½ | 5 | 2801 |
| 4 | אניש גירי | g | NED | 2768 | ½ | ½ | ½ | * | ½ | ½ | ½ | 1 | ½ | ½ | 5 | 2798 |
| 5 | עלי רזא פירוזג'א | g | FRA | 2785 | ½ | 0 | ½ | ½ | * | 0 | ½ | 1 | 1 | 1 | 5 | 2796 |
| 6 | יאן-קשישטוף דודה | g | POL | 2724 | ½ | ½ | 0 | ½ | 1 | * | ½ | ½ | ½ | ½ | ½4 | 2760 |
| 7 | מקסים ושייה-לגראב | g | FRA | 2741 | 0 | ½ | ½ | ½ | ½ | ½ | * | ½ | 1 | ½ | ½4 | 2758 |
| 8 | דינג לירן | g | CHN | 2788 | ½ | ½ | ½ | 0 | 0 | ½ | ½ | * | ½ | 1 | 4 | 2710 |
| 9 | יאן נפומניאשצ'י | g | RUS | 2795 | 0 | ½ | ½ | ½ | 0 | ½ | 0 | ½ | * | 1 | ½3 | 2672 |
| 10 | בוגדן-דניאל דְיאק | g | ROU | 2700 | ½ | ½ | ½ | ½ | 0 | ½ | ½ | 0 | 0 | * | 3 | 2638 |
התחרות השלישית

התקיימה בקרואטיה בין התאריכים 3.7.2023-10.7.2023
החלק השלישי של הגראנד צ'ס טור 2023, התקיים בזאגרב מיום רביעי 5 ביולי עד יום שני, 10 ביולי 2023, והסתיים בניצחונו של קרלסן, בהפרש שלוש וחצי נקודות לפני המקום השני. התוצאות הסופיות הגיעו משילוב של התוצאות במשחקים המהירים ומשחקי הבזק. מגנוס קרלסן סיים במקום השלישי במשחקים המהירים חצי נקודה אחרי פביאנו קארואנה ויאן נפומניאשצ'י. לאחר מכן קרלסן המשיך בסערה וזכה ל-9/9 ביום הראשון של משחקי הבזק, ביום השני הוא סיים עם שתי תוצאות תיקו לפני שניצח בארבעה משחקים נוספים שהכריעו את התחרות. כמה הפסדים לאחר שנקבעה ההכרעה באירוע לא הפחיתו מההופעה הדומיננטית.
| מיקום | שם | מד כושר | 1 | 2 | 3 | 4 | 5 | 6 | 7 | 8 | 9 | 10 | משחקים | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | מגנוס קרלסן | 2835 |  | 1 1 1 | 0 1 0 | 0 1 ½ | 2 1 1 | 1 1 0 | 2 1 1 | 2 1 ½ | 1 1 1 | 2 1 1 | 27 | 26 |
| 2 | יאן נפומניאשצ'י | 2779 | 1 0 0 |  | 2 0 1 | 1 ½ ½ | 1 1 ½ | 2 ½ ½ | 1 ½ 0 | 0 1 1 | 2 ½ 1 | 2 1 1 | 27 | ½22 |
| 3 | עלי רזא פירוזג'א | 2777 | 2 0 1 | 0 1 0 |  | 1 1 0 | 1 1 1 | 1 0 ½ | 1 1 1 | 0 ½ 1 | 2 1 1 | 1 1 1 | 27 | 22 |
| 4 | פביאנו קרואנה | 2782 | 2 0 ½ | 1 ½ ½ | 1 0 1 |  | 2 1 0 | 0 1 0 | 1 0 1 | 2 ½ 0 | 1 1 ½ | 2 1 1 | 27 | ½21 |
| 5 | גוקש | 2744 | 0 0 0 | 1 0 ½ | 1 0 0 | 0 0 1 |  | 1 1 1 | 2 0 1 | 1 1 1 | 2 0 1 | 2 1 1 | 27 | ½19 |
| 6 | ריכרד רפורט | 2752 | 1 0 1 | 0 ½ ½ | 1 1 ½ | 2 0 1 | 1 0 0 |  | 0 1 ½ | 2 1 0 | 0 0 1 | 2 1 1 | 27 | 19 |
| 7 | וישוואנתן אנאנד | 2754 | 0 0 0 | 1 ½ 1 | 1 0 0 | 1 1 0 | 0 1 0 | 2 0 ½ |  | 1 0 1 | 2 0 ½ | 2 ½ ½ | 27 | ½16 |
| 8 | יאן-קשישטוף דודה | 2732 | 0 0 ½ | 2 0 0 | 2 ½ 0 | 0 ½ 1 | 1 0 0 | 0 0 1 | 1 1 0 |  | 1 1 ½ | 2 ½ 1 | 27 | ½16 |
| 9 | Saric, Ivan | 2657 | 1 0 0 | 0 ½ 0 | 0 0 0 | 1 0 ½ | 0 1 0 | 2 1 0 | 0 1 ½ | 1 0 ½ |  | 1 ½ ½ | 27 | 12 |
| 10 | Lupulescu, Constantin | 2584 | 0 0 0 | 0 0 0 | 1 0 0 | 0 0 0 | 0 0 0 | 0 0 0 | 0 ½ ½ | 0 ½ 0 | 1 ½ ½ |  | 27 | ½4 |
התחרות הרביעית

התקייימה בסנט לואיס בין התאריכים 14.11.2023-19.11.2023. בשלושת הימים הראשונים התקיימו תשעה סיבובים של משחקים מהירים ובשני הימים האחרונים 18 סיבובים של משחקי בזק.
התחרות הרביעית > טבלת המשחקים המהירים

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | שחקן | מד כושר | 1 | 2 | 3 | 4 | 5 | 6 | 7 | 8 | 9 | 10 | סך כל נקודות | H2H | Wins | SB |
| 1 | רוי רובסון (אנ') | 2596 |  | 1 | 1 | 2 | 2 | 1 | 1 | 2 | 0 | 1 | 11 |  |  |  |
| 2 | מקסים ושייה-לגראב | 2771 | 1 |  | 1 | 1 | 1 | 1 | 1 | 1 | 2 | 1 | 10 |  |  |  |
| 3 | פביאנו קרואנה | 2765 | 1 | 1 |  | 1 | 0 | 1 | 2 | 1 | 1 | 2 | 10 |  |  |  |
| 4 | יאן נפומניאשצ'י | 2789 | 0 | 1 | 1 |  | 1 | 1 | 2 | 0 | 2 | 1 | 9 |  |  |  |
| 5 | עלי רזא פירוזג'א | 2742 | 0 | 1 | 2 | 1 |  | 2 | 1 | 0 | 1 | 1 | 9 |  |  |  |
| 6 | אניש גירי | 2697 | 1 | 1 | 1 | 1 | 0 |  | 1 | 2 | 1 | 1 | 9 |  |  |  |
| 7 | לה קואנג ליאם (אנ') | 2652 | 1 | 1 | 0 | 0 | 1 | 1 |  | 1 | 2 | 2 | 9 |  |  |  |
| 8 | שמואל סביאן (אנ') | 2581 | 0 | 1 | 1 | 2 | 2 | 0 | 1 |  | 1 | 1 | 9 |  |  |  |
| 9 | וסלי סו | 2753 | 2 | 0 | 1 | 0 | 1 | 1 | 0 | 1 |  | 1 | 7 |  |  |  |
| 10 | ג'פרי שיונג | 2727 | 1 | 1 | 0 | 1 | 1 | 1 | 0 | 1 | 1 |  | 7 |  |  |  |
התחרות הרביעית > טבלת משחקי הבזק

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | שחקן | מד כושר | 1 | 2 | 3 | 4 | 5 | 6 | 7 | 8 | 9 | 10 | סה"כ נקודות | H2H | Wins | SB |
| 1-3 | לה קואנג ליאם (אנ') | 2665 |  | 1 1 | 0 ½ | 0 1 | 0 ½ | 1 1 | 1 0 | 1 ½ | 0 1 | ½ 1 | 11 |  |  |  |
| 1-3 | פביאנו קרואנה | 2813 | 0 0 |  | 0 1 | ½ ½ | 1 1 | 1 1 | 0 ½ | 1 1 | 1 1 | ½ 0 | 11 |  |  |  |
| 1-3 | יאן נפומניאשצ'י | 2785 | 1 ½ | 1 0 |  | 1 1 | 0 ½ | 0 0 | 1 ½ | 0 ½ | 1 1 | 1 1 | 11 |  |  |  |
| 4 | מקסים ושייה-לגראב | 2728 | 1 0 | ½ ½ | 0 0 |  | 1 0 | 1 1 | 1 ½ | 1 ½ | ½ ½ | 1 ½ | ½10 |  |  |  |
| 5 | וסלי סו | 2760 | 1 ½ | 0 0 | 1 ½ | 0 1 |  | ½ ½ | ½ ½ | 1 0 | 1 ½ | 1 ½ | 10 |  |  |  |
| 6 | עלי רזא פירוזג'א | 2896 | 0 0 | 0 0 | 1 1 | 0 0 | ½ ½ |  | 1 ½ | 1 1 | 1 0 | 1 1 | ½9 |  |  |  |
| 7 | שמואל סביאן (אנ') | 2695 | 0 1 | 1 ½ | 0 ½ | 0 ½ | ½ ½ | 0 ½ |  | 0 1 | ½ 1 | 0 0 | ½7 |  |  |  |
| 8 | אניש גירי | 2752 | 0 ½ | 0 0 | 1 ½ | 0 ½ | 0 1 | 0 0 | 1 0 |  | ½ ½ | 1 ½ | 7 |  |  |  |
| 9 | ג'פרי שיונג | 2726 | 1 0 | 0 0 | 0 0 | ½ ½ | 0 ½ | 0 1 | ½ 0 | ½ ½ |  | ½ 1 | ½6 |  |  |  |
| 10 | רוי רובסון (אנ') | 2665 | ½ 0 | ½ 1 | 0 0 | 0 ½ | 0 ½ | 0 0 | 1 1 | 0 ½ | ½ 0 |  | 6 |  |  |  |
הערות שוליים

↑  Superbet Chess Classic Romania 2023 | The Week in Chess, theweekinchess.com
↑  Superbet Rapid & Blitz 2023 | The Week in Chess, theweekinchess.com
↑  Superbet Rapid & Blitz 2023 | The Week in Chess, theweekinchess.com
↑  SuperUnited Rapid & Blitz 2023 | The Week in Chess, theweekinchess.com
↑  Saint Louis Rapid & Blitz 2023 | The Week in Chess, theweekinchess.com
↑  No Draw for You! || Alireza vs Wesley So || Superbet Chess Classic (2023), נבדק ב-2023-05-13
↑  World Chess Championship Leftovers || Deac vs Nepo || Superbet Chess Classic (2023), נבדק ב-2023-05-13
↑  NEPO VS DING AGAIN, נבדק ב-2023-05-13
↑  One of Them Isn't Really Laughing, נבדק ב-2023-05-13
↑  When You Bluff a 2700 Player, נבדק ב-2023-05-13
↑  The Clash of Challengers || Fabi vs Nepo || SCC 2023, נבדק ב-2023-05-13
↑  Was Magnus Right?, נבדק ב-2023-05-16
↑  Was Magnus Wrong?, נבדק ב-2023-05-16
↑  Superbet Chess Classic 8: Duda shocks Firouzja, chess24.com (באנגלית)
↑  This New Anish Is Scary, נבדק ב-2023-05-16
לואיזה תוניסיה

| --- | --- |
אין תמונה חופשית
 לידה:  1905 תוניס, תוניסיה הצרפתית 
 פטירה:  1966 (בגיל 61 בערך) 
 שם לידה:  Louisa Saâdoun 
 מוקד פעילות:  תוניסיה תוניסיה
 
לואיזה תוניסיה (בערבית: لويزا تونسية; בצרפתית: Louisa la Tunisienne; משמעות הכינוי: "לואיזה התוניסאית", נולדה: לואיזה סעדון; 1905 תוניס – 1966) הייתה זמרת יהודייה-תוניסאית בעלת קריירה עשירה, אשר הקליטה בחברות כמו גרמופון, קולומביה, פוליפון, פרפקטפון ביידפון, פסיפיק ודוקרט-תומסון (אנ'). הייתה בעלת רפרטואר מגוון ביותר.
היא הופיעה ברחבי צפון אפריקה וצרפת בקברטים הפופולריים ביותר לאורך כל שנות ה-30 של המאה ה-20 ואחרי המלחמה.
הייתה נשואה למשורר התוניסאי זאקי קריאף.  מתה באופן פתאומי בגיל 61, נסיבות מותה לא ברורות.
הערות שוליים

↑  מסעוד חיון, When We Were Arabs A Jewish Family’s Forgotten History, באתר thenewpress.com
↑  La starlette Louisa Tounsia, באתר www.wepostmag.com
↑  [musique.arabe.over-blog.com/article-louisa-tounsia-118002968.html Louisa Tounsia], באתר musique.arabe.over-blog.com/, ‏ 23 במאי 2013
↑  Louisa tounsia (1905-1966), באתר https://data.bnf.fr/
1 2  [jewishmorocco.blogspot.com/2015/12/if-you-aint-got-no-money-louisa-tounsia.html Jewish Maghrib Jukebox], באתר http://jewishmorocco.blogspot.com/, 7 בדצמבר 2015
| --- | --- |
בקרת זהויות :  BnF: cb14233866j (data)  ISNI: 0000 0004 6712 9394  MusicBrainz: d1771597-da62-4547-bcdd-cccf2bfcca7a  SUDOC: 19707247X  VIAF: 8354148390852310830000   WorldCat (עם VIAF): 8354148390852310830000 
ערך זה הוא קצרמרבנושא מוזיקאים ובנושא תוניסיה. אתם מוזמנים לתרום לוויקיפדיה ו.
לורידיה

| לורידיה |
| --- | --- |
 צמירן עקוד, המין הראשון שסווג לסוג לורידיה
מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישניים
סדרה:: עכבישאים
משפחה:: סרבולניים
סוג:: לורידיה
שם מדעי
 Loureedia ‏מילר, 2012

לורידיה (שם מדעי: Loureedia) הוא סוג של עכביש ממשפחת הסרבולניים, הידועים גם כעכבישי קטיפה. המין הראשון בסוג זה, צמירן עקוד, סווג בשנת 2012 בישראל ששויך עד אז לסוג Eresus. מינים נוספים התגלו, ונכון לשנת 2021 מונה הסוג ארבעה מינים.
שמו המדעי של הסוג, Loureedia ניתן לו על שם המוזיקאי לו ריד, סולן להקת מחתרת הקטיפה, מאחר שמדובר בעכביש ממשפחת עכבישי הקטיפה החי במחילות מתחת לאדמה (משמעותה של המילה "מחתרת" באנגלית, Underground, היא גם "מתחת לאדמה").
מינים

צמירן עקוד (Loureedia annulipes) (Lucas, 1857) - אלג'ריה, תוניסיה, לוב, מצרים וישראל
לורידיה קולני (Loureedia colleni) (Henriques, Miñano & Pérez-Zarcos, 2018) - ספרד
לורידיה לוקאסי (Loureedia lucasi) (Simon, 1873) - מרוקו ואלג'יריה
לורידיה פיניקסי (Loureedia phoenixi) (Zamani et Marusik, 2020) - איראן
הערות שוליים

↑  The velvet spiders: an atlas of the Eresidae (Arachnida, Araneae) - Pensoft
↑  New Genus of Velvet Spider Named after Lou Reed | Biology | Sci-News.com
יחסי ארצות הברית – סלובקיה

| יחסי ארצות הברית – סלובקיה |
| --- | --- |
ארצות הברית: סלובקיה


ארצות הברית: סלובקיה
שטח (בקילומטר רבוע)
9,833,517: 49,035
אוכלוסייה
345,891,750: 5,498,707
תמ"ג (במיליוני דולרים)
27,360,935: 132,794
תמ"ג לנפש (בדולרים)
79,103: 24,150
משטר
רפובליקה נשיאותית: רפובליקה

היחסים שבין ארצות הברית של אמריקה לבין הרפובליקה הסלובקית כוננו בשנת 1993 לאחר קריסת ברית המועצות וחלוקת צ'כוסלובקיה, וכיום שתי המדינות חברות בנאט"ו, ומתקיימים יחסים דיפלומטיים מלאים ביניהם. על פי דו"ח המנהיגות העולמית של ארצות הברית לשנת 2012, 27% מהסלובקים מרוצים מההנהגה האמריקנית, כאשר 32% אינם מסכימים ו-41% אינם בטוחים.
היסטוריה > צ'כוסלובקיה

נשיא ארצות הברית וודרו וילסון תרם רבות להקמת צ'כוסלובקיה, ו-14 הנקודות של הנשיא וילסון, כולל הזכות של קבוצות אתניות להקים מדינות משלהם, היו בסיס האיחוד של הצ'כים והסלובקים. טומאש מסריק, נשיא צ'כוסלובקיה הראשון, ביקר בארצות הברית במהלך מלחמת העולם הראשונה, ועבד עם פקידים אמריקנים בפיתוח הבסיס של המדינה החדשה, ואף השתמש בחוקה האמריקנית כמודל לחוקה הצ'כוסלובקית הראשונה.
לאחר מלחמת העולם השנייה חזרה הממשלה הצ'כוסלובקית הגולה לצ'כוסלובקיה, והיחסים התקינים בין המדינות נמשכו עד לשנת 1948, כאשר הקומוניסטים תפסו את השלטון והקשרים התקררו במהירות. הפלישה הסובייטית לצ'כוסלובקיה באוגוסט 1968 סיבכה עוד יותר את היחסים בין ארצות הברית לצ'כוסלובקיה. ארצות הברית הפנתה את העניין למועצת הביטחון של האו"ם כהפרה של אמנת האו"ם, אך לא נקטה כל פעולה נגד הסובייטים.
לאחר מהפכת הקטיפה של 1989, היחסים הדו-צדדיים השתפרו מאוד, ודיסידנטים שפעלו בעבר בעידוד ארצות הברית ופעלו לשיפור זכויות האדם הגיעו לדרגות בכירות בממשלה. הנשיא ואצלב האוול בביקורו הרשמי הראשון כנשיא צ'כוסלובקיה, נאם בפני הקונגרס האמריקני ונקטע 21 פעמים על ידי תשואות הנוכחים. בשנת 1990, ביום השנה הראשון למהפכה, הבטיח הנשיא ג'ורג' בוש, בנוכחות קהל נלהב בכיכר ואצלב בפראג, תמיכה אמריקנית בבניית צ'כוסלובקיה דמוקרטית, וממשלת ארצות הברית אף עודדה באופן פעיל את השינוי הפוליטי והכלכלי.
ממשלת ארצות הברית התנגדה במקור לחלוקת צ'כוסלובקיה לשתי מדינות נפרדות, בשל החשש כי פיצול עלול להחמיר את המתחים הפוליטיים האזוריים הקיימים. עם זאת, ארצות הברית הכירה הן בצ'כיה והן בסלובקיה ב-1 בינואר 1993, ומאז, היחסים בין ארצות הברית לסלובקיה נותרו חזקים מבחינה כלכלית, פוליטית ותרבותית.
היסטוריה > סלובקיה

בחירתה של ממשלה פרו-מערבית רפורמיסטית בסוף 1998 עודדה את הקשר ההדוק בין המדינות. ארצות הברית סיפקה יותר מ-200 מיליון דולר אחרי 1990, כדי לתמוך בהקמת דמוקרטיה בריאה וכלכלת שוק בסלובקיה, בעיקר באמצעות תוכניות המנוהלות על ידי הסוכנות האמריקנית לפיתוח בינלאומי (USAID). סלובקיה וארצות הברית שמרו על קשרים דיפלומטיים חזקים, ועל שיתוף פעולה צבאי, ותיאום של סוכנויות אכיפת החוק. משרד ההגנה האמריקני תרם באופן משמעותי לרפורמות הצבאיות בסלובקיה. בנוסף, למאות אלפי אמריקנים שורשים בסלובקיה, ורבים מהם שומרים על קשרים תרבותיים ומשפחתיים חזקים עם הרפובליקה הסלובקית.
ב-8 ביוני 2003 נשלחו לעיראק כ-85 מהנדסים צבאיים סלובקים, כחלק מהכוח הרב-לאומי בעיראק בראשות ארצות הברית. הם הוצבו במחנה אקו, ליד אל דיוואניה, ובעיקר השתתפו בפעולות נגד מיקוש. בשנת 2004 הצטרפה סלובקיה לנאט"ו.
בשנת 2015 חיילים אמריקנים חצו את סלובקיה בדרכם להונגריה, על מנת להשתתף בתרגיל צבאי בשם Brave Warrior. באוקטובר 2016 אירחה סלובקיה תרגיל אימונים צבאי בשם "מגן סלובקיה", שכלל גם כוחות צבא מארצות הברית, וכן חיילים מצ'כיה, פולין והונגריה.
יחסים דיפלומטיים

ארצות הברית מחזיקה בסלובקיה שגרירות בברטיסלבה. מאידך, סלובקיה מחזיקה בארצות הברית שגרירות בוושינגטון די. סי. ו-12 קונסוליות בשיקגו, קולומביה, דאלאס, דנוור, דטרויט, אינדיאנפוליס, קנזס סיטי, מיאמי, מיניאפוליס, ניו יורק, פיטסבורג וסן פרנסיסקו.
כנסיית וסילי הקדוש

| --- | --- |

 מידע כללי
 סוג:  כנסייה מלכיתית יוונית-קתולית, אטרקציה תיירותית, סימן נוף 
 על שם:  Intercession of the Theotokos 
 כתובת:  הכיכר האדומה
 מיקום:  מוסקבה
 מדינה:  רוסיה
 מייסדים:  איוואן הרביעי 
 הקמה ובנייה
 תקופת הבנייה:  ?–1555
 תאריך פתיחה רשמי:  1555 
 חומרי בנייה:  לבנה 
 אדריכל:  פוסטניק יאקובלב 
 סגנון אדריכלי:  אדריכלות רוסית 
 מידות
 גובה:  47.5 מ' 
 קואורדינטות:  55°45′09″N 37°37′23″E﻿ / ﻿55.7525°N 37.623055555556°E﻿ / 55.7525; 37.623055555556
 www.saintbasil.ru
  (למפת מוסקבה מוגדלת) כנסיית וסילי הקדוש(למפת מוסקבה רגילה) כנסיית וסילי הקדוש he
 
תרשים הקתדרלה
תרשים הכיכר האדומה
קתדרלת ההשתדלות שעל התעלה (ברוסית: Собо́р Покрова́ на рву), הידועה יותר בשמה השני כנסיית וסילי המבורך (Собо́р Васи́лия Блаже́нного) או קתדרלת וסילי הקדוש, היא כנסייה אשר ממוקמת בקצה הדרומי של הכיכר האדומה, ליד מגדל ספאסקיה של הקרמלין, במוסקבה בירת רוסיה.
היסטוריה

בנייתה הוזמנה בידי איוואן האיום והיא נבנתה בין השנים 1555 ל-1561, כדי להנציח את כיבוש קאזאן. הקתדרלה, שאינה גדולה במיוחד, בנויה מתשע כיפות בעלות בסיס משותף. היא נקראת על שמו של וסילי, קדוש נוצרי אורתודוקסי-רוסי, הקבור בתוכה.
בשנת 1588 בנה הצאר פאודור איוואנוביץ' קפלה נוספת בצדה המזרחי של הקתדרלה, מעל לקברו של וסילי. האגדה מספרת כי איוואן ניקר את עיני האדריכלים פוסטניק יאקובלב, כדי שלא יוכלו לבנות עוד דבר המשתווה ביופיו לקתדרלה. נראה כי האגדה איננה נכונה כיוון שפוסטניק בנה את הקפלה הצפון מזרחית של כנסיית וסילי הקדוש, שנים מאוחר יותר.
בחצר שלפני הקתדרלה עומדת אנדרטת מינין ופוז'ארסקי לזכר דמיטרי פוז'ארסקי וקוזמה מינין, שליכדו את צבא המתנדבים הרוסי, כנגד הפולשים הפולנים, ב"תקופת הצרות" במאה ה-16 ובמאה ה-17 המוקדמת. הפסל הוקם תחילה בכיכר האדומה, אולם, לאחר שהפריע למצעדי המפלגה הקומוניסטית בכיכר, הועבר למתחם הקתדרלה בשנת 1936.
בסמוך מצפון לקתדרלה ובתחומי הכיכר האדומה, ניצבת בימה עגולה הידועה כלובנויה מייסטו (Лобное место).
היום נחשבת הקתדרלה, לצד אתר תיירות מן המעלה הראשונה, לאחד הסמלים הלא־רשמיים של העיר מוסקבה ושל רוסיה כולה.
כטוב בעיניכם

ערך זה עוסק בקומדיה של ויליאם שייקספיר. אם התכוונתם למשמעות אחרת, ראו .
| --- | --- |

 Under the Greenwood Tree  It Was a Lover and His Lass  Blow, blow, thou winter wind  What Shall He Have That Killed the Deer 
 מידע כללי
 מאת:  ויליאם שייקספיר 
 שפת המקור:  אנגלית 
 סוגה:  מחזה 
 הוצאה
 תאריך הוצאה:  1623 
 
דף הפתיחה של הקומדיה, כפי שפורסמה בשנת 1623
סצנה מתוך "כטוב בעיניכם", בציור של פרנסיס היימן משנת 1750 בערך
כטוב בעיניכם (באנגלית: As You Like It) היא קומדיה שנכתבה על ידי ויליאם שייקספיר בשנת 1599 או בתחילת 1600. היצירה מבוססת על הרומנסה הפסטורלית "רוזלינד" (Rosalynde) של תומאס לודג', שיצאה לאור ב-1590 בלונדון.
אחת הציטטות המפורסמות של שייקספיר, "כל העולם במה", מקורה במחזה זה.